เรียนถามครับคุณสลิล ผมฉีดกระตุ้นวัคซีนพิษสุนัขบ้า 2เข็ม. 1เข็มเมื่อ27 ธ.ค.62และอีก1เข็ม 30 ธ.ค.62 แล้วมาวันที่8ม.ค.63ผมโดนสุนัขกัด ผมต้องไปฉีดกระตุ้นอีกไหมครับ
สวัสดีค่ะ หากเคยฉีดวัคซีนป้องกันพิษสุนัขบ้าครบตามคอร์สมาแล้ว 4 หรือ 5 เข็ม และได้ฉีดกระตุ้นไป 2 เข็ม เมื่อวันที่ 27 ธ.ค. และ 30 ธ.ค. 62 แล้วในวันที่ 8 ม.ค. 63 ได้โดนสุนัขกัด ยังไม่จำเป็นต้องไปฉีดวัคซีนกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้อยู่สำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ